For budpartnere som er frilansere trekker Wolt skatt og betaler ut lønn. Vi betaler også arbeidsgiveravgift, slik at disse budpartnerne har rett på dagpenger og 100% sykelønn etter arbeidsgiverperioden.
Budpartnere som er selvstendig næringsdrivende er mer uavhengige, står selv for å trekke skatt og har etter loven dårligere tilgang på velferd.
Vi tolerer ikke skatteunndragelse eller juks, og avslutter samarbeidet hvis vi oppdager at et bud begår skattejuks.
Budpartnere kan selv velge hvilke arbeidsform de ønsker. I dag er ca. 70% av budene frilansere, og majoriteten av de som setter seg opp som budpartnere velger å være frilans fremfor selvstendig næringsdrivende.